hraparak.am -Մայիսի 8-ին երեւի ամենազավեշտալի նիստերից մեկն է լինելու Հայաստանի խորհրդարանի պատմության մեջ: Ունենք վարչապետի թեկնածու` Նիկոլ Փաշինյան, որը չունի քաղաքական հենարան խորհրդարանում եւ չի ներկայացնում քաղաքական որեւէ կոալիցիա, որը նրան թույլ տար մեծամասնության կամ փոքրամասնության կառավարության կազմել: Ունենք եւս մեկ-երկու փոքրամասնական խմբակցություն` ԲՀԿ եւ ՀՅԴ, որոնք պատրաստ են ձայն տալ վարչապետի թեկնածուին, բայց ցանկություն չունեն նրա համար քաղաքական հենարան ծառայել կամ պատասխանատվություն ստանձնել: Եվ ունենք խորհրդարանական մեծամասնություն` ՀՀԿ, որը չի քայքայվել, չի սասանվել առայժմ, ղեկավարվում է կուսակցության նախագահի կողմից եւ մեկ անգամ արդեն միասնաբար մերժել է Նիկոլ Փաշինյանին վարչապետ ընտրել: